15. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΘΝΙΚΗΣ ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. ΙΖ/408 της 9/30 Απρ. 1991 (ΦΕΚ Β' 274) Ορισμός αντιστοιχίας οργανικών μονάδων. Έχοντας υπόψη: 1.Τις διατάξεις του άρθρ. 16 παρ. 8 του Νόμ. 1586/86 (ΦΕΚ 37 Α') "Βαθμολογική διάρθρωση θέσεων". 2.Τις διατάξεις της παρ. 3 του άρθρ. 11 του Νόμ. 1256/1982 (ΦΕΚ 56 Α'), όπως συμπληρώθηκε μεταγενέστερα, με τη διάταξη τη παρ. 1 του άρθρ. 3 του Νόμ. 1288/1982 (ΦΕΚ 120 Α'). 3.Το γεγονός ότι ο τίτλος το επιπέδου λειτουργίας των Βιβλιοθηκών διαφέρει από τους αντίστοιχους, που αναφέρονται στις παρ. 3, 4 και 9 του άρθρ. 9 του Νόμ. 1586/86 και 4.Την αριθ. ΙΖ/249/10.7.90 απόφαση περί ορισμού ως Κεντρικών των Δημοσίων Βιβλιοθηκών Γρεβενών και Φλώρινας. 5.Την Η2871/30.4.90 απόφαση ανάθεσης αρμοδιοτήτων, αποφασίζουμε: α)Ορίζουμε, ως Διεύθυνση, το επίπεδο λειτουργίας της Δημόσιας Κεντρικής Βιβλιοθήκης Φλώρινας. β)Τροποποιούμε την αριθ. ΙΖ/1655/14.12.1988 Κοινή Υπουργική απόφαση και ορίζουμε, ως Διεύθυνση, το επίπεδο λειτουργίας της Δημόσιας Κεντρικής Βιβλιοθήκης Γρεβενών.

[Source: greek_legal_code_raptarchis | Tokens: 1011]